Kayapa Allah Mambaiki Kaadaan Bumi Ngini?
Manurut Pian . . .
liwat Pamarintahan Allah?
liwat manusia?
atawa nang lain?
APA NANG KITAB SUCI PADAHAKAN
”Allah nang di surga maulah satu pamarintahan nang pacangan ada gasan salawasan.”—Daniel 2:44, Bahasa Indonesia Masa Kini (BIMK).
”Wan, gasan sidin (Isa) dibari kakuasaan wan kahurmatan wan pamarintahan . . . nang pacangan ada salawasan.”—Daniel 7:14, Terjemahan Dunia Baru.
MANFAATNYA GASAN PIAN
Pian kawa hidup damai di pamarintahan nang adil wan kawa diparcaya.—Yesaya 48:17, 18.
Kena di bumi Firdaus, Pian sehat wan bahagia salawasan.—Penyingkapan (Wahyu) 21:3, 4.
KAWAKAH KITA PARCAYA APA NANG DIPADAHAKAN KITAB SUCI?
Kawa. Sadikitnya ada dua alasan:
Isa mamadahi apa nang kawa digawi Pamarintahan Allah. Isa malajari murid-muridnya badoa supaya Pamarintahan Allah datang wan apa nang Allah handaki tajadi di bumi. (Matius 6:9, 10) Isa mambuktiakan doa ngitu pacangan dijawab.
Wayah di bumi, Isa mambari makan nang lapar, maampihakan nang garing, wan mahidupakan nang maninggal! (Matius 15:29-38; Yohanes 11:38-44) Ngini mambuktiakan wayah kena, Isa jadi Raja Pamarintahan Allah, sidin pacangan manggawi nang labih harat lagi gasan manusia.—Penyingkapan 11:15.
Kaadaan wayah ngini mambuktiakan Pamarintahan Allah satumat lagi datang. Isa bapadah, pacangan ada perang, kalaparan, wan gempa bumi. Imbah ngitu, hanyar Pamarintahan Allah datang.—Matius 24:3, 7.
Ngitu sudah tajadi wayah ngini. Jadi, kita parcaya satumat lagi Pamarintahaan Allah maampihi samunyaan masalah ngitu.
GASAN DIPIKIRAKAN
Barkat apa nang pacangan dibari gasan urang-urang nang mandukung Pamarintahan Allah?
Kitab Suci manjawab partanyaan ngitu di MAZMUR 37:29 wan YESAYA 65:21-23.
bjn_Latn bjn_Latn jav_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn